ຮອງເຈົ້າແຂວງ ການ​ດາ​ຮາ ໃນອັຟການິສຖານ ຖືກຍິງຕາຍ ທີ່ ມະຫາວິທະຍາໄລ
ເຈົ້າໜ້າທີ່ ກ່າວວ່າ ທ່ານ Patyall ໄດ້ຖືກຍິງຕາຍ ໃນວັນອາທິດວານນີ້ ຫຼັງຈາກມືປືນ ຍິງໃສ່ທ່ານ ຜ່ານປ່ອງຢ້ຽມ ຫ້ອງຮຽນ ທີ່ມະຫາວິທະຍາໄລ ການດາຮາ.
ບັນດາເຈົ້າໜ້າທີ່ອັຟການິສຖານ ກ່າວວ່າ ຮອງເຈົ້າແຂວງ ແຂວງ Kandahar ໃນພາກໃຕ້ ໄດ້ຖືກຍິງຕາຍທີ່ມະຫາວິ ທະຍາໄລແຫ່ງນຶ່ງບ່ອນທີ່ທ່ານໄດ້ເຂົ້າຮຽນຢູ່ໃນຫ້ອງນຶ່ງນັ້ນ ບັນດາເຈົ້າໜ້າທີ່ກ່າວວ່າ ທ່ານ Abdul Qadeem Patyall ໄດ້ເສຍຊີວິດໃນວັນອາທິດວານນີ້ ຫຼັງຈາກມືປືນຄົນນຶ່ງເປີດ ສາກຍິງປືນໃສ່ທ່ານຜ່ານປ່ອງຢ້ຽມຫ້ອງຮຽນເຂົ້າໄປ ທີ່ມະຫາ ວິທະຍາໄລ Kandahar ນັ້ນ ອົງການຂ່າວ AP ກ່າວວ່າ ທ່ານ Patyall ກຳລັງຮຽນເປັນ ນາຍຄູ ບໍ່ມີໃຜອ້າງເອົາຄວາມຮັບຜິດຊອບໃນການໂຈມຕີຄັ້ງນີ້ເທື່ອ ເຖິງຢ່າງໃດກໍດີ ກຸ່ມຕາລີບັນ ໄດ້ເພີ່ມການໂຈມຕີຂອງພວກເຂົາຂຶ້ນໃສ່ບັນດາເຈົ້າໜ້າທີ່ ແລະກຳລັງຮັກສາຄວາມປອດໄພ ໃນຂະນະທີ່ພວກທະຫານແນວໂຮມສ່ວນຫລາຍກຳລັງກະກຽມເພື່ອຖອນອອກຈາກອັຟການິສຖານໃຫ້ໝົດໄປພາຍໃນທ້າຍປີນີ້